MT «Sirius Star»

MT «Sirius Star» er et tankskip under  liberisk flagg i VLCC-klassen, eid av Vela International Marine, et datterselskap til det saudiske oljeselskapet Saudi Aramco.

Fartøyet er 330 meter langt og kan laste 320 000 000 liter råolje. Det ble bygd av Daewoo Shipbuilding & Marine Engineering i Sør-Korea og ble sjøsatt den 28. mars 2008.

Kapring i november 2008
Skipet fikk internasjonal oppmerksomhet da det fullastet og med et internasjonalt mannskap på 25 – de fleste fra Filippinene – ble kapret av somaliske pirater den 15. november 2008 og dermed ble det største skipet så langt som var blitt tatt av pirater. Den 20. november krevde piratene  25 millioner dollar innen ti dager som løsepenger. Om dette ikke ble oppfylt, sa Mohamed Said, en av piratene, at de «kom til å foreta tiltak som kan bli skjebnesvangre». Hva som var ment var uklart.

 Eksterne lenker 



Kategori:Oljetankere
Kategori:Somalias historie
Kategori:Skip fra 2008
Kategori:Skip bygget i Sør-Korea
Kategori:Artikler i sjøfart-prosjektet